Flavell Te Ururoa: Motions — Earthquake—Chile 
Flavell Te Ururoa: Motions — Earthquake—Chile 
[Volume:661;Page:9442] 
TE URUROA FLAVELL (Maori Party—Waiariki):  
Mr Speaker tena koe tena tatau katoa o te Whare. Kai te tu ake au ki te tautoko i nga korero o era i tu i mua i a au. Ko ta te Pati Maori he tautoko ake i nga korero kua korerohia. Ina tatanei i pa mai a aitua otira i haere a mate i tona haere ka pa ano ra ki te tangata. Ko Ruamoko tera i mahi i tana mahi. He aha tona mutunga mai ko mate i ona ahuatanga katoa. Na reira ko ta matau ko te tautoko ake i te tangi o te ngakau mo te hunga kua ngaro atu i te tirohanga kanohi ka mutu kai reira tonu etahi mea hai mea akoako ma te ao katoa kaua o roto o Chile i tona kotahi engari te ao whanui tonu. I puta mai a mataku i roto i te tangata na runga i te ahuatanga o nga mahi a Ruaumoko ka mutu ko tenei ahuatanga o mataku ka pa mai ki te tangata tane mai wahine mai kotiro mai tamaiti mai. Ahakoa pehea ko mataku ka pa mai ki a tatau. 
No reira kai reira tonu etahi mea hei akoako ma Aotearoa ano hoki ahakoa kare tatau i tino rongo nei i te ngau kino penei i a Chile a i puta mai te korero tera pea ka pa mai a ngaru nui ki a Aotearoa nei. A i whakatikatika a Aotearoa mo tera ahuatanga. No reira kai te tu ake me te aroha ano ki tera hunga i rongo nei i te ahuatanga o mate. Ka mutu e ai ki ta te Kaiwhakahaere te Tumuaki o tera whenua a Michelle Bachelet ko tana korero i runga i te pouaka whakaata i roto i te reo Pakeha: “The forces of nature have hurt our country greatly. We are now having to face adversity and stand again.” 
Na ko te wa tuarua pea tenei i pa mai tenei ahuatanga ki a Chile. Koi nei te aroha atu ki a ratau otira ki te ao whanui tonu i te mea ehara ko ratau anake i rongo nei i te mataku i te mamae engari ko te ao whanui tonu. Na runga i tera whakaaro e mihi atu ana ki a ratau me te ki atu Chile kia kaha kia toa kia manawanui. Ahakoa tenei taumahatanga me kaha nei koutou kia puta kia puta kia puta ki te whai ao ki te ao marama. Kia ora tatau. 
[ 
Greetings Mr Speaker and to the House. I rise on behalf of the Maori Party to endorse the speeches of previous speakers. We support all that has been stated. Recently a tragedy occurred that left a nation in a state of catastrophe that impacted on mankind. That was the earthquake god at work and the ultimate result of his actions was death and total devastation. We support the heartfelt sympathies expressed in respect of those who perished. There are some things to learn from that tragedy for the whole world not just for Chile alone. Terror emerged within the people because of what the earthquake did. Terror of this nature impacts on everyone: men women and children. Regardless of circumstances fear will affect us.  
There are things for New Zealand to learn as well even though we did not experience real fear as Chile did. When word came of the likelihood of a tsunami striking New Zealand the country prepared itself for it. I stand here sad at the same time for those who experienced death like that. As well the President of that nation Michelle Bachelet said this in English on television:  
“The forces of nature have hurt our country greatly. We are now having to face adversity and stand again.” 
This is perhaps the second time that Chile has experienced an earthquake of this size and it is why our compassion goes out to Chile and indeed to the world at large as Chile did not experience the fear and pain on its own. The whole world did. With that in mind we commend and urge Chile to be strong brave and stout of heart. And despite this adversity Chile must be resolute in order to emerge into a brighter and more enlightened world. Thank you all 
.]